22/09/2014 | Administración LocalMunicipal
Corcubión
Aprobación definitiva da Ordenanza municipal reguladora da taxa por actividades culturais e utilización de edificios e locais socio-culturais do Concello de Corcubión

Aprobación definitiva da Ordenanza municipal reguladora da taxa por actividades culturais e utilización de edificios e locais socio-culturais do Concello de Corcubión. O non presentarse reclamacións durante o prazo de exposición o público queda automaticamente elevado a definitivo o acordo plenario provisional do Concello de Corcubión no que se aproba o establecemento e Ordenanza municipal reguladora da taxa por actividades culturais e utilización de edificios e locais socio-culturais do Concello de Corcubión, cuxo texto íntegro se fai público en cumprimento do artigo 17.4 do Real decreto lexislativo 2/2004, do 5 de marzo, polo que aprobar o texto refundido da Lei reguladora de facendas locais. Artigo 1.–Fundamento e natureza. De conformidade co previsto no art.57 e 20.4 o) o do texto refundido da Lei de facendas locais, aprobado por Real decreto lexislativo 2/2004, este Concello establece a taxa por actividades culturais e utilización de edificios e locais socio-culturais do Concello de Corcubión. Artigo 2.–Feito Impoñíbel. Constitúe o feito impoñible para a aplicación da taxa regulado na presente ordenanza: ● Uso da sala polivalente e salón de actos da Casa da Cultura. ● Uso do edificio do antigo cárcere (sala polivalente, cociña e hall). ● Uso da Capela do Pilar. ● Uso de calquera outro espazo habilitado para uso cultural. ● A asistencias as actividades culturais organizadas polo Concello. Artigo 3.–Suxeito pasivo. Serán suxeitos pasivos contribuíntes, as persoas físicas ou xurídicas, así como as entidades ás que se refire o artigo 33 da Lei xeral tributaria, que soliciten o uso de edificios e locais socio-culturais municipais ou a asistencia a actividades culturais organizadas polo Concello, e que se detallan no apartado de tarifas. Artigo 4.–Obrigación de pagamento. A obriga de pagamento da taxa regulada nesta ordenanza, nace dende o día en que se inicie a prestación dos servizos ou actividades relacionados no artigo 2.º, mediante a solicitude de participación nas actividades ou solicitude de utilización dos edificios e locais socio-culturais municipais. Cando por causas non imputables ao obrigado ó pagamento da taxa, o servizo ou a actividade non se preste ou se desenvolva, procederá a devolución do importe correspondente Artigo 5.–Cota tributaria. As tarifas pola utilización dos edificios e locais socio-culturais e actividades que desenvolva o Concello, e que deberán satisfacerse son as seguintes: 5.1.–Utilización do salón de actos da Casa da Cultura. Con cobramento de entrada: 200 €/día completo (24 horas), ou por fracción de día (12 horas) 100 €. A mesma utilización sen cobramento de entrada 100 €/día, ou por fracción de día (12 horas) 50 €. 5.2.–Utilización da Sala Polivalente da Casa da Cultura. Con cobramento de entrada: 100 €/día completo (24 horas), ou por fracción de día (12 horas) 50 €. A mesma utilización sen cobramento de entrada 50 €/día, ou por fracción de día (12 horas) 25 €. 5.3.–Utilización do edificio do antigo cárcere: a) Por utilización de todas as salas (coa excepción da dedicada a oficina de turismo): Con cobramento de entrada: 150 €/día completo (24 horas), ou por fracción de día (12 horas) 75 €. A mesma utilización sen cobramento de entrada 75 €/día, ou por fracción de día (12 horas) 37,50 €. b) Por utilización da sala polivalente e hall: Con cobramento de entrada: 100 €/día completo (24 horas), ou por fracción de día (12 horas) 50 €. A mesma utilización sen cobramento de entrada 50 €/día, ou por fracción de día (12 horas) 25 €. c) Por utilización de salas individuais do edificios: Con cobramento de entrada: 75 €/día completo (24 horas), ou por fracción de día (12 horas) 37,50 €. A mesma utilización sen cobramento de entrada 50 €/día, ou por fracción de día (12 horas) 25 €. 5.4.–Actividades culturais con monitor, prestadas tanto na Casa da Cultura, como en calquera outra instalación municipal, tal como: escolas de teatro, etc., calquera outra que poida organizar o Concello. Distínguense dúas tarifas: a) Actividades cunha duración mensual entre 1 e 5 horas: Xeral: 10 €/mes actividade. Maiores de 65 anos: 8 €/mes actividade. Menores de 16 anos: 5 €/mes actividade. Menores de 16 anos, integrantes de familia numerosa: 3 €/mes actividade. b) Actividades cunha duración mensual entre de 6 a 10 horas. Xeral: 14 €/mes actividade. Maiores de 65 anos: 12 €/mes actividade. Menores de 16 anos: 9 €/mes actividade. Menores de 16 anos, integrantes de familia numerosa: 7 €/mes actividade.5.5.–Utilización da Capela do Pilar. Con cobramento de entrada: 150 €/día completo (24 horas), ou por fracción de día (12 horas) 75 €. A mesma utilización sen cobramento de entrada 75 €/día, ou por fracción de día (12 horas) 37,50 €. Artigo 6.º.–Exencións, reduccións e demais beneficios legalmente establecidos.6.1.–De conformidade co disposto no artigo 9 do texto refundido da Lei reguladora das facendas locais, non se recoñece beneficio tributario algún, agás os que sexan consecuencia do establecido nos Tratados ou acordos internacionais, ou os previstos expresamente en normas con rango de lei, así como os establecidos nesta ordenanza.6.2.–Non obstante, tendo en conta a existencia de razóns sociais, benéficas, culturais e de interese público que así o aconsellen e o establecido na LBRL, na que se contempla a cesión gratuíta a entidades ou institucións públicas, para fins que redunden en beneficio dos habitantes do termo municipal, así como as institucións privadas de interese público sen ánimo de lucro, establécense as seguintes exencións e bonificacións: – Estarán exentos do pagamentos desta taxa: a) Taxa do artigo 5.4, as persoas que participen en actividades culturais que se organicen polo departamento de servicios sociais do Concello para colectivos concretos; especificarse en cada convocatoria de actividade, por limitarse os supostos nos que o Concello perciba achega doutros organismos públicos. b) Taxa do artigo 5.1, 5.2, 5.3 e 5.5, a actividades organizadas pola asociación APEM, previa firma dun convenio co Concello de Corcubión por cada actividade obxecto de exención, no que se estableceran as condicións. c) Taxa do artigo 5.1, 5.2, 5.3 e 5.55.1, 5.2, 5.3 e 5.5, actividades organizadas pola asociación ASPADEX, previa firma dun convenio co Concello de Corcubión por cada actividade obxecto de exención, no que se estableceran as condicións. d) Taxa do artigo 5.1, 5.2, 5.3 e 5.5, actividades organizadas polo Centro Socio-comunitario, previa firma dun convenio co Concello de Corcubión por cada actividade obxecto de exención, no que se estableceran as condicións. e) Taxa do artigo 5.1, 5.2, 5.3 e 5.5, actividades organizadas por asociacións da comarca sen animo de lucro con incidencia no Concello de Corcubión que realicen actividades similares as das Asociacións mencionadas nos apartados b) e c), previa firma dun convenio co Concello de Corcubión por cada actividade obxecto de exención, no que se estableceran as condicións. f) Taxa do artigo 5.1, 5.2, 5.3 e 5.5, actividades organizadas polo Colexio Público CEIP Praia de Quenxe, previo convenio de colaboración co Concello de Corcubión, no que se estableceran as condicións. g) Taxa do artigo 5.1, 5.2, 5.3 e 5.5, actividades das asociacións deportivas e culturais sen ánimo de lucro do Concello Corcubión, previo convenio de colaboración co Concello de Corcubión, no que se estableceran as condicións. h) Taxa do artigo 5.1, 5.2, 5.3 e 5.5, actividades dos Partidos Políticos, colectivos profesionais e sindicatos, para reunións ou actos informativos, que realicen de balde. – Para as persoas empadroadas neste Concello que participen en actividades do artigo 5.4, establecese sobre a contía sinalada, as seguintes bonificacións: a) Unha bonificación do 50% da taxa para os participantes membros de unidade familiar na que os ingresos per cápita non acaden o IPREM. A estes efectos entenderase como unidade familiar a composta por tódalas persoas que figuren inscritas na mesma folla padroal. b) Unha bonificación do 30% da taxa cando participen tres ou mais membros da mesma unidade familiar. c) En casos moi excepcionais, por resolución de Alcaldía, previo informe dos servicios sociais en que se acredite que concorren circunstancias especiais, e a proposta do concelleiro delegado de cultura, poderase acordar a bonificación total da taxa ou do 75% da mesma. Ditas circunstancias serán revisables cada mes, mediante emisión de informe do departamento de servicios sociais.6.3.–Os interesados na obtención de exencións ou bonificacións sobre o importe das tarifas que crean ter dereito de obtelas deberán solicitalo ao Concello facendo constar as circunstancias que xustifiquen a súa solicitude. Artigo 7.º.–Requisitos. Están regulados no Regulamento de utilización e cesión de edificios e locais socio-culturais do Concello de Corcubión, o que esta Ordenanza fiscal se remite. Artigo 8.º.–Normas de xestión. As persoas, asociacións, entidades, etc., que desexen utiliza-las instalación deberán solicitalo de acordo co establecido no Regulamento de utilización e cesión de edificios e locais socio-culturais do Concello de Corcubión. Con carácter específico para cada actividade establécense as seguintes normas de xestión da taxa: a) Para a cota tributaria do artigo 5.1, 5.2, 5.3 e 5.5, a liquidación da taxa efectuarase pola Administración municipal no momento da solicitude de uso do edificio ou local e o ingreso será efectuado a través das contas correntes abertas a nome deste Concello nas entidades financeiras ou na Caixa da Corporación. O encargado do edificio ou local non as abrirá senón se presentase a autorización de utilización e xustificante de haber ingresado a taxa. b) Para a cota tributaria do artigo 5.4, o pagamento da taxa da primeira mensualidade efectuarse no momento de efectuar a inscrición e as seguintes mensualidades dentro dos cinco primeiros días naturais de cada mes, nas entidades financeiras que indique o Concello, Caixa da Corporación municipal ou mediante domiciliación bancaria. Con carácter xeral: En ningún caso se admitirán pagamentos en efectivo nos edificios ou locais socio-culturais. A falta de pagamento de dúas mensualidades consecutivas, sen prexuízo da súa esixencia polo procedemento administrativo de constrinximento, orixinará a baixa no servizo. Para darse de baixa no aboamento ou no curso deberá ser solicitada polos interesados por escrito na propia instalación ou no Concello, a través dos formularios dispoñibles para o devandito trámite, antes do día 27 do mes anterior ao que se produza a baixa. A non celebración de espectáculos ou actividade para o que se solicitou o uso da instalación socio-cultural, só dará dereito a devolución da taxa abonada, cando sexa o propio Concello o responsable da non celebración, non tendo o solicitante dereito a reclamar danos nin prexuízos. Artigo 9.º.–Infracción e sancións tributarias. Para a cualificación das infraccións tributarias e as sancións que correspondan ás mesmas estarase o disposto nos artigos 178 e seguintes da Lei 58/2003, xeral tributaria. Disposición final. A presente ordenanza foi aprobada 17.07.2014 e entrará en vigor o día seguinte da súa publicación, permanecendo en vigor en tanto non se acorde a súa modificación ou derrogación expresa. Corcubión, 15 de setembro de 2014. Alcalde, Francisco J. Piedad Maria Wanner Prospero